ߓߊ߬ߟߊ

ߓߊ߬ߟߊ ߦߋ߫ ߞߙߋ߬ߕߎ߬ߟߊ ߞߎ߲߬ߓߊ߬ߓߊ ߟߋ߬ ߘߌ߫߸ ߖߟߏߞߌߛߍ ߦߋ߫ ߡߍ߲ ߜߏ߬ߟߏ ߞߐߞߊ߲߬ ߥߟߊ߫ ߓߟߊ߬ߞߌߛߍ, ߡߍ߲ ߠߎ߬ ߦߴߊ߬ ߟߊߞߊ߲ߘߊ߫ ߟߊ߫ ߞߍ߲ߘߍߞߙߊߓߊ ߟߎ߬ ߡߊ߬. ߓߊ߬ߟߊ ߦߋ߫ ߝߊ߬ߓߏ߲߫ ߝߌ߬ߟߊ߫ ߟߎ߫ ߟߋ߬ ߘߌ߫: ߘߎߢߊ߫ ߞߘߐ߬ߡߊ߲ ߓߊ߬ߟߊ ߟߎ߬ ߟߊ߫ ߞߐߙߍ ߦߋ߫ ߖߌߘߐ߫ ߓߟߊ (Hystricidae) ߘߌ߫߸ ߊ߬ ߣߌ߫ ߘߎߢߊ߫ ߞߎߘߊ߫ ߓߊ߬ߟߊ ߟߎ߬ ߟߊ߫ ߞߐߙߍ ߦߋ߫ ߦߙߌ߫ ߟߊ߫ ߓߟߊ (Erethizontidae) ߟߋ߬ ߘߌ߫. ߞߏ߬ߣߵߊ߬ ߞߐߙߍ߫ ߝߌ߬ߟߊ ߓߍ߯ ߦߋ߫ ߓߊ߬ߟߊ ߟߐ߲ߞߏ߫ ߕߐ߯ ߤߌߛߑߘߙߊߞߐߢߋߕߌ ߛߎ߯ߦߊ߫ ߘߎ߯ߟߊ ߟߋ߬ ߞߘߐ߫߸ ߞߵߊ߬ ߕߘߍ߬ ߊ߬ߟߎ߫ ߝߘߏ߬ߣߍ߲߫ ߦߋ߫ ߢߐ߲߯ ߡߊ߬ ߞߙߋ߬ߕߎ߬ߟߊ߬ߦߊ ߓߏ߲ ߞߣߐ߫ ߞߊߕߌ߫߸ ߊ߬ ߣߌ߫ ߖߟߏ߫ ߖߊߙߊ߲ ߥߟߊ߫ ߖߊ߬ߟߌ-ߕߟߊߒߕߍ ߦߴߊ߬ ߞߐߞߊ߲߫߸ ߡߍ߲ ߦߋ߫ ߛߌ ߦߟߍ߬ߡߊ߲߬ߣߍ߲ ߘߌ߫ ߣߴߊ߬ ߛߏ߯ߙߏߣߍ߲߫ ߦߋ߫ ߞߋߙߊߕߌ߲ ߘߐ߫. ߟߌ߬ߤߟߊ ߏ߬ ߟߎ߫ ߟߋ߬ ߞߏߛߐ߲߬߸ ߞߙߎ߫ ߝߌ߬ߟߊ ߟߎ߬ ߓߐߣߍ߲ߢߐ߲߯ߡߊ ߊ߬ߟߎ߫ ߟߌ߬ߤߟߊ ߟߎ߬ ߘߐ߫߸ ߊ߬ ߣߴߊ߬ߟߎ߫ ߟߌ߬ߤߟߊ ߟߎ߬ ߛߘߎ߬ߡߊ߲߬ߓߊ߫ ߕߍ߫ ߢߐ߲߯ ߠߊ߫ ߞߙߋ߬ߕߎ߬ߟߊ߬ߦߊ ߛߌߟߊ ߝߍ߬. ߓߊ߬ߟߊ ߛߌߦߊ߫ ߞߎ߲ߓߊ ߟߋ߬ ߦߋ߫ ߞߙߋ߬ߕߎ߬ߟߊ ߛߌߦߊ߫ ߞߎ߲ߓߊ ߛߓߊߣߊ߲ ߘߌ߫ ߘߎߢߊ߫ ߘߐ߫, ߖߌߞߐ߬ߛߍ (capybara) ߣߌ߫ ߖߌߥߎ߬ߟߎ (beaver) ߟߎ߫ ߞߐ߫ ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߟߋ߬ ߡߊ߬ . 

ߘߎߢߊ߫ ߞߘߐ߫ ߓߊ߬ߟߊ ߦߋ߫ ߝߘߊ߬ߝߌ߲߬ߠߊ߫ ߝߊ߲߬ߓߊ ߓߍ߯ ߘߐ߫߸ ߊߖ߭ߌ߫ ߕߟߋ߬ߓߋ ߣߴߊ߬ ߥߙߏ߬ߘߎ߰ߝߊ߲ ߠߎ߬ ߘߐ߫߸ ߊ߬ ߣߴߌߕߊߟߌ߫. ߊ߬ߟߎ ߦߋ߫ ߓߟߋ߬ߓߟߋ ߟߎ߬ ߟߋ߬ ߘߌ߫߸ ߜߙߋߡߊߝߋ߲ ߘߌ߫߸ ߞߵߊ߬ߟߎ߫ ߥߣߊ߬ߙߌ߫ ߝߊߟߊ߲ ߠߎ߬ ߟߊ߫ ߕߋ߬ߟߋ ߘߐ߫߸ ߊ߬ ߣߴߊ߬ߟߎ߫ ߦߋ߫ ߛߎߘߐߝߋ߲ ߠߋ߬ ߝߣߊ߫ ߘߌ߫. 

ߘߎߢߊ߫ ߞߎߘߊ߫ ߓߊ߬ߟߊ ߦߋ߫ ߊߡߍߙߌߞߌ߬ ߞߐ߰ߘߎ߮ ߣߌ߫ ߊߡߍߙߌߞߌ߬ ߥߙߏ߬ߘߎ߮ ߞߐ߬ߘߎ߰ߝߊ߲ ߠߎ߬ ߘߐ߫. ߊ߬ߟߎ ߦߴߊ߬ߟߎ߫ ߡߊߞߍ߫ ߟߊ߫ ߦߙߌ߫ ߓߎߙߎ߲ (ߓߙߎߛߊ) ߟߎ߬ ߟߋ߬ ߘߐ߫߸ ߊ߬ ߣߴߊ߬ߟߎ߫ ߦߋ߫ ߦߟߍ߬ ߟߊ߫ ߦߙߌ ߟߊ߫, ߊ߬ ߛߌߦߊ ߘߏ߫ ߟߎ߫ ߝߊ߲߭ ߦߴߊ߬ߟߎ߫ ߟߊ߫ ߢߣߊߡߦߊ ߡߎ߰ߡߍ ߞߍ߫ ߟߊ߫ ߦߋ߲߬ ߠߋ߬. ߊ߬ߟߎ ߟߊ߫ ߛߎߘ߲ߝߋ߲ߦߊ ߡߊߓߍ߲߬ߣߍ߲߫ ߦߴߊ߬ߟߎ߫ ߓߐߢߐ߲߯ߞߏ߫ ߘߎߢߊ߫ ߞߘߐ߫ ߓߊ߬ߟߊ ߕߊ ߘߌ߫, ߊ߬ ߣߴߊ߬ߟߎ߫ ߘߐ߯ߡߊ߲߫ ߦߋ߫ ߛߐ߲߬. 

ߓߊ߬ߟߊ ߝߊ߲߬ߓߊ ߦߋ߫ ߜߊ߬ߟߊ߫ ߗߡߍ߬ߘߋ߲߫ ߆߀–߉߀ (ߌ߲ߗ ߂߅–߃߆) ߟߋ߬ ߘߌ߫ ߖߊ߲߰ߧߊ ߘߐ߫߸ ߊ߬ ߣߌ߫ ߜ.ߗ ߂߀–߂߅ (߈–߁߀) ߞߏߞߟߊ ߟߊ߫ ߖߊ߲߰ߧߊ ߘߐ߫. ߊ߬ߟߎ߫ ߖߌߘߊ߲ ߦߋ߫ ߞߌߘߊ߫ ߅–߁߆ (ߟߌߓߊߙߌ߫ ߁߂–߃߅) ߟߋ߬ ߘߌ߫, ߊ߬ߟߎ߬ ߟߊߕߌ߲ߕߊ߲ߣߍ߲߫ ߠߋ߬߸ ߞߵߊ߬ߟߎ߫ ߥߊ߲߬ߥߊ߲ ߥߙߊ߬߸ ߊ߬ ߣߌ߫ ߞߵߊ߬ߟߎ߫ ߞߎ߲߬ߛߎߡߦߊ߫, ߊ߬ ߣߴߊ߬ߟߎ߫ ߦߋ߫ ߡߊ߬ߓߊ߰ߓߊ߰ߟߌ ߝߍ߬ߙߍ ߟߋ߬ ߟߊߓߊ߯ߙߊ߫ ߟߊ߫ ߞߵߊ߬ߟߎ߫ ߖߘߍ߬ ߡߊߞߊ߲ߞߊ߲߫ ߞߍ߲ߘߍߞߙߊߓߊ ߟߎ߬ ߡߊ߬. ߊ߬ߟߎ߬ ߖߟߏߞߌߛߍ ߦߋ߫ ߞߟߐ߬ ߓߐߣߍ߲ߢߐ߲߰ߡߊ ߟߎ߬ ߟߋ߬ ߘߌ߫, ߛߟߏߟߏ߸ ߓߎ߰ߘߌ߬ߜߍ߸ ߊ߬ ߣߌ߫ ߜߍߡߊ߲ ߠߎ߬. ߒ߬ߓߊ߬ ߓߊ߬ߟߊ ߟߊ߫ ߟߊ߬ߞߊ߲߬ߘߊ߬ߟߌ ߣߌ߫ ߝߋ߲ ߡߍ߲ ߕߊ ߡߎߣߎ߲ߣߍ߲߫ ߦߋ߫߸ ߏ߬ ߟߋ ߦߋ߫ ߖߎ߯ߙߎߣߍ߲ ߘߌ߫ ߥߟߊ߫ ߖߎ߯ߣߍ߲, ߊ߬ ߣߌ߫ ߏߛߑߕߙߊߟߌߞߊ ߟߎ߬ ߟߊ߫ ߖߎ߯ߙߎߓߊ ߣߌ߫ ߖߎ߯ߙߎߟߋ߲ ߠߎ߬. 
 ߝߐߓߏߟߏ߲ߟߐ߲ߘߐߦߊ 

 ߦߟߌߡߊߛߙߋ ߟߎ߬ 
ߦߌߟߡߊ:ߓߊ߬ߟߊ
ߦߌߟߡߊ:ߞߙߋ߬ߕߎ߬ߟߊ
ߦߌߟߡߊ:ߖߟߏߞߌߛߍ